
24-TA-1464: Likumprojekts (Grozījumi)
Likumprojekts "Grozījumi likumā "Par reglamentētajām profesijām un profesionālās kvalifikācijas atzīšanu""
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Likumprojekts (grozījumi)
 "11. Vispārīgās prasības praktizēttiesīga ārsta rezidentūras izglītības programmai, pēc kuras apguves izsniedz ārsta specializāciju apliecinošu augstākās izglītības diplomu vai profesionālās kvalifikācijas apliecību, vai citu ekvivalentu iegūtās kvalifikācijas apliecinājumu, ir šādas:
1) šajā programmā uzņem personas, kas apguvušas šā likuma 10. pantā minēto studiju programmu, un personas, kurām šajā likumā noteiktajā kārtībā ir atzīta profesionālā kvalifikācija ārsta profesijā;
2) programma ietver teorētiskās un praktiskās zināšanas atbilstoši akreditētai rezidentūras izglītības programmai vai licencētai profesionālās tālākizglītības programmai un ir apgūstama augstskolā, klīnikā vai, ja tam ir atbilstoši apstākļi, citā ārstniecības iestādē, kas atbilst šā likuma 9. panta trešajā daļā minētajām prasībām."
	Iebildums (IZM - 08.08.2024.)
Ministru kabineta 2013.gada 16.aprīļa noteikumos Nr.202 "Kārtība, kādā izsniedz valsts atzītus augstāko izglītību apliecinošus dokumentus" 2.punktā noteikts, ka studijās iegūtu profesionālo kvalifikāciju apliecina augstākās profesionālās kvalifikācijas diploms. 
Izglītības nozares spēkā esošais tiesiskais regulējums neparedz izsniegt dokumentus, kas būtu uzskatāmi par "citu ekvivalentu iegūtās kvalifikācijas apliecinājumu".
Ņemot vērā minēto, lūdzam precizēt likumprojektā izteikto likuma "Par reglamentētajām profesijām un profesionālās kvalifikācijas atzīšanu" 11.panta ievaddaļu.
Piedāvātā redakcija
11. Vispārīgās prasības praktizēttiesīga ārsta rezidentūras izglītības programmai, pēc kuras apguves izsniedz ārsta specializāciju apliecinošu augstākās izglītības un augstākās profesionālās kvalifikācijas diplomu vai profesionālās kvalifikācijas apliecību, ir šādas:
	Nav ņemts vērā
Veselības ministrija piekrīt, ka izglītības nozares spēkā esošais tiesiskais regulējums neparedz izsniegt dokumentus, kas būtu uzskatāmi par "citu ekvivalentu iegūtās kvalifikācijas apliecinājumu", bet ņemot vērā vēsturisko aspektu šāds formulējums būtu saglabājams, jo līdz 2006. gadam specialitātes iegūšana notika atbilstoši specialitāšu nolikumiem. Līdz ar to likuma "Par reglamentētajām profesijām un profesionālās kvalifikācijas atzīšanu" 11.panta ievaddaļā ir lietots apzīmējums "citu ekvivalentu iegūtās kvalifikācijas apliecinājumu". Specialitāšu nolikumi zaudēja spēku 2006.gadā. 
	 papildināt ievaddaļu pēc vārda "diplomu" ar vārdiem "vai profesionālās kvalifikācijas apliecību";

	2.
	Likumprojekts (grozījumi)
 "(2) Vispārīgās prasības zobārstniecības apakšspecialitātes rezidentūras izglītības programmai, pēc kuras apguves izsniedz medicīniskās izglītības diplomu, vai augstskolas izsniegtu profesionālās kvalifikācijas apliecību, vai citu ekvivalentu iegūtās kvalifikācijas apliecinājumu, ir šādas:
1) šajā programmā uzņem personas, kas apguvušas šā likuma 12. pantā minēto studiju programmu, un personas, kurām šajā likumā noteiktajā kārtībā ir atzīta profesionālā kvalifikācija zobārsta profesijā;
2) programma ietver teorētiskās un praktiskās zināšanas, kuras iegūst pilna laika studijās atbilstoši akreditētai rezidentūras izglītības programmai vai atbilstoši licencētai profesionālās tālākizglītības programmai. "
	Iebildums (IZM - 08.08.2024.)
Ministru kabineta 2013.gada 16.aprīļa noteikumos Nr.202 "Kārtība, kādā izsniedz valsts atzītus augstāko izglītību apliecinošus dokumentus" 2.punktā noteikts, ka studijās iegūtu profesionālo kvalifikāciju apliecina augstākās profesionālās kvalifikācijas diploms. 
Izglītības nozares spēkā esošais tiesiskais regulējums neparedz izsniegt dokumentus, kas būtu uzskatāmi par "citu ekvivalentu iegūtās kvalifikācijas apliecinājumu".
Ņemot vērā minēto, aicinām precizēt likumprojektā izteikto likuma "Par reglamentētajām profesijām un profesionālās kvalifikācijas atzīšanu" 13.panta otrās daļas ievaddaļu.
Tāpat aicinām izvērtēt iespējas vienādot likuma 11.panta ievaddaļas un 13.panta otrās daļas ievaddaļas vārdiskās izteiksmes, ņemot vērā, ka ir runa par salīdzināmām situācijām.
Piedāvātā redakcija
(2) Vispārīgās prasības zobārstniecības apakšspecialitātes rezidentūras izglītības programmai, pēc kuras apguves izsniedz medicīniskās izglītības diplomu un augstākās profesionālās kvalifikācijas diplomu vai profesionālās kvalifikācijas apliecību,  ir šādas:
	Nav ņemts vērā
Veselības ministrija piekrīt, ka izglītības nozares spēkā esošais tiesiskais regulējums neparedz izsniegt dokumentus, kas būtu uzskatāmi par "citu ekvivalentu iegūtās kvalifikācijas apliecinājumu", bet ņemot vērā vēsturisko aspektu šāds formulējums būtu saglabājams, jo līdz 2006. gadam specialitātes iegūšana notika atbilstoši specialitāšu nolikumiem [1]. Līdz ar to likuma "Par reglamentētajām profesijām un profesionālās kvalifikācijas atzīšanu" 13.panta otrās daļas ievaddaļā ir lietots apzīmējums "citu ekvivalentu iegūtās kvalifikācijas apliecinājumu". Specialitāšu nolikumi zaudēja spēku 2006.gadā. 
Vienādotas likuma 11.panta ievaddaļas un 13.panta otrās daļas ievaddaļas vārdiskās izteiksmes, ņemot vērā, ka ir runa par salīdzināmām situācijām.
	 papildināt ievaddaļu pēc vārda "izsniedz" ar vārdiem "augstākās izglītības diplomu vai augstskolas izsniegtu profesionālās kvalifikācijas apliecību";

	3.
	Likumprojekts (grozījumi)
 Likums stājas spēkā nākamajā dienā pēc tā izsludināšanas.
	Iebildums (TM - 09.08.2024.)
Lūdzam izslēgt šo likuma spēkā stāšanās nosacījumu, jo tas nav pamatots.
Anotācijas 1.2.punktā nav norādīts likuma spēkā stāšanās nosacījuma pamatojums.
Latvijas Republikas Satversmes (turpmāk - Satversme) 69. pantā noteikts, ka likums stājas spēkā četrpadsmit dienas pēc izsludināšanas, ja likumā nav noteikts cits termiņš. Vienlaikus Satversmes 90.pants noteic, ka ikvienam ir tiesības zināt savas tiesības.
Nav pamatots, kāpēc likumprojektā paredzēts īsāks likuma spēkā stāšanās termiņš (nosacījums) nekā paredz Satversme, tādējādi saīsinot to laika periodu, kādā sabiedrība varētu iepazīties ar savām tiesībām un pienākumiem, konsultēties ar lietpratējiem un sagatavoties likuma piemērošanai.
 
Piedāvātā redakcija
-
	Ņemts vērā
Precizēts atbilstoši TM atzinumā izteiktajam iebildumam.
	-

	4.
	Likumprojekts (grozījumi)
 Izdarīt (Latvijas Republikas Saeimas un Ministru Kabineta Ziņotājs, Latvijas Vēstnesis, 2001, 15. nr.; 2003, 23. nr.; 2004, 13. nr.; 2006, 1., 24. nr.; 2008, 3., 16. nr.; Latvijas Vēstnesis, 2010, 19., 99. nr.; 2011, 24., 62., 65., 103. nr.; 2013, 250. nr.; 2015, 235. nr.; 2016, 42. nr.; 2017, 47., 75. nr.; 2018, 132. nr.; 2019, 86. nr.; 2020, 184. nr.; 2021, 42. nr.; 2022, 13. nr.; 2023, 62. nr.) šādus grozījumus:
	Priekšlikums (TM - 09.08.2024.)
Aicinām papildināt ar likuma nosaukumu atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 68.2. apakšpunktā noteikto, kā arī publikāciju uzskaitē izslēgt pirmos liekos vārdus "Latvijas Vēstnesis".
Piedāvātā redakcija
-
	Ņemts vērā
Precizēts atbilstoši TM atzinumā izteiktajam priekšlikumam.
	 Izdarīt likumā "Par reglamentētajām profesijām un profesionālās kvalifikācijas atzīšanu" (Latvijas Republikas Saeimas un Ministru Kabineta Ziņotājs, 2001, 15. nr.; 2003, 23. nr.; 2004, 13. nr.; 2006, 1., 24. nr.; 2008, 3., 16. nr.; Latvijas Vēstnesis, 2010, 19., 99. nr.; 2011, 24., 62., 65., 103. nr.; 2013, 250. nr.; 2015, 235. nr.; 2016, 42. nr.; 2017, 47., 75. nr.; 2018, 132. nr.; 2019, 86. nr.; 2020, 184. nr.; 2021, 42. nr.; 2022, 13. nr.; 2023, 62. nr.) šādus grozījumus:

	5.
	Likumprojekts (grozījumi)
 "(1) Personas tiesības atbilstoši normatīvajos aktos noteiktajai kompetencei veikt patstāvīgu profesionālo darbību ārsta profesijā apliecina ārsta pamatizglītību apliecinošs augstākās izglītības diploms un personas iekļaušana ārstniecības personu reģistrā. Personas prakses tiesības kādā no ārsta profesijas pamatspecialitātēm, apakšspecialitātēm vai papildspecialitātēm apliecina augstākās izglītības diploms par akreditētas pilna laika medicīniskās studiju programmas vai augstskolas izsniegta profesionālās kvalifikācijas apliecība par profesionālās tālākizglītības programmas apguvi, profesionālās kvalifikācijas sertifikāts, kas iegūts Ārstniecības likumā noteiktajā kārtībā, un personas iekļaušana ārstniecības personu reģistrā.”
	Priekšlikums (TM - 09.08.2024.)
Aicinām precīzāk izteikt grozījumu. Lai papildinātu panta daļas vienu teikumu ar dažiem vārdiem, panta daļa nav izsakāma jaunā redakcijā, bet jāizmanto redakciju papildināšanas metode. Piemēram: "Papildināt 10.panta pirmās daļas otro teikumu pēc vārda "programmas" ar vārdiem "vai augstskolas izsniegta profesionālās kvalifikācijas apliecība par profesionālās tālākizglītības programmas".
Piedāvātā redakcija
-
	Ņemts vērā
Precizēts atbilstoši TM atzinumā izteiktajam priekšlikumam.
	-

	6.
	Likumprojekts (grozījumi)
 "11. Vispārīgās prasības praktizēttiesīga ārsta rezidentūras izglītības programmai, pēc kuras apguves izsniedz ārsta specializāciju apliecinošu augstākās izglītības diplomu vai profesionālās kvalifikācijas apliecību, vai citu ekvivalentu iegūtās kvalifikācijas apliecinājumu, ir šādas:
1) šajā programmā uzņem personas, kas apguvušas šā likuma 10. pantā minēto studiju programmu, un personas, kurām šajā likumā noteiktajā kārtībā ir atzīta profesionālā kvalifikācija ārsta profesijā;
2) programma ietver teorētiskās un praktiskās zināšanas atbilstoši akreditētai rezidentūras izglītības programmai vai licencētai profesionālās tālākizglītības programmai un ir apgūstama augstskolā, klīnikā vai, ja tam ir atbilstoši apstākļi, citā ārstniecības iestādē, kas atbilst šā likuma 9. panta trešajā daļā minētajām prasībām."
	Priekšlikums (TM - 09.08.2024.)
Aicinām precīzāk izteikt grozījumu un izslēgt ievaddaļā skaitli "11.". Lai papildinātu panta ievaddaļu un punktu, pants nav izsakāms jaunā redakcijā, bet jāizmanto redakciju papildināšanas metode. Piemēram:
"11.pantā:
papildināt ievaddaļu pēc vārda "diplomu" ar vārdiem "vai profesionālās kvalifikācijas apliecību";
papildināt 2.punktu pēc vārda "programmai" ar vārdiem "vai licencētai profesionālās tālākizglītības programmai"."
 
Piedāvātā redakcija
-
	Ņemts vērā
Precizēts atbilstoši TM atzinumā izteiktajam priekšlikumam.
	 papildināt ievaddaļu pēc vārda "diplomu" ar vārdiem "vai profesionālās kvalifikācijas apliecību";

	7.
	Likumprojekts (grozījumi)
 "(2) Vispārīgās prasības zobārstniecības apakšspecialitātes rezidentūras izglītības programmai, pēc kuras apguves izsniedz medicīniskās izglītības diplomu, vai augstskolas izsniegtu profesionālās kvalifikācijas apliecību, vai citu ekvivalentu iegūtās kvalifikācijas apliecinājumu, ir šādas:
1) šajā programmā uzņem personas, kas apguvušas šā likuma 12. pantā minēto studiju programmu, un personas, kurām šajā likumā noteiktajā kārtībā ir atzīta profesionālā kvalifikācija zobārsta profesijā;
2) programma ietver teorētiskās un praktiskās zināšanas, kuras iegūst pilna laika studijās atbilstoši akreditētai rezidentūras izglītības programmai vai atbilstoši licencētai profesionālās tālākizglītības programmai. "
	Priekšlikums (TM - 09.08.2024.)
Aicinām precīzāk izteikt grozījumu. Lai papildinātu panta ievaddaļu un punktu, pants nav izsakāms jaunā redakcijā, bet jāizmanto redakciju papildināšanas metode. Piemēram:
"13.panta otrajā daļā:
papildināt ievaddaļu pēc vārda "diplomu" ar vārdiem "vai augstskolas izsniegtu profesionālās kvalifikācijas apliecību";
papildināt 2.punktu pēc vārda "programmai" ar vārdiem "vai atbilstoši licencētai profesionālās tālākizglītības programmai"."
Piedāvātā redakcija
-
	Ņemts vērā
Precizēts atbilstoši TM atzinumā izteiktajam priekšlikumam.
	 papildināt ievaddaļu pēc vārda "izsniedz" ar vārdiem "augstākās izglītības diplomu vai augstskolas izsniegtu profesionālās kvalifikācijas apliecību";

	8.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (LSA - 20.08.2024.)
LSA pievienojas IZM aicinājumam anotācijā skaidrot, kādās jomās un kā tiek piemērotas mikrokvalifikācijas un vai tās tiešām ir atbilstošas papildspecialitātes kvalifikācijai.
Piedāvātā redakcija
-
	Ņemts vērā
Precizēta anotācija. Ministru kabineta 2024. gada 18. jūnija rīkojumā Nr. 502 "Par konceptuālo ziņojumu "Par augstākās izglītības institucionālo finansēšanu"" ir ietverts pasākums par valsts dibināto augstskolu iesaisti mikrokvalifikāciju izmēģinājuma projektā. Iepriekš minētā rīkojuma sadaļā "Mikrokravilfikāciju izmēģinājumprojekts" ir teikts, ka mikrokvalifikāciju ieviešana ir būtiska veselības aprūpes jomas profesiju specialitāšu un ārstniecisko un diagnostisko metožu apguvē. Veselības ministrija akceptē Izglītības un zinātnes ministrijas skaidrojumu un ņem vērā, ka mikrokvalifikācijas ir piemērotas ārstniecisko un diagnostisko metožu apguvē nevis apakšspecialitātes vai papildspecialitātes apguvē.
	1.3. Pašreizējā situācija, problēmas un risinājumi

	9.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (LSA - 20.08.2024.)
1. Problēmas apraksts
Pēc ECTS ieviešanas rezidentūra ir nevis 40, bet gan 60 kredītpunkti, turklāt tie tiek piešķirti gada ietvaros, nevis nedēļas. 
Piedāvātā redakcija
Šobrīd veselības aprūpes jomas reglamentētās profesijās apakšspecialitāti, papildspecialitāti var apgūt rezidentūrā -pilna laika studijas (60 kredītpunkti gadā)
	Ņemts vērā
Anotācija precizēta atbilstoši LSA atzinumā izteiktajam priekšlikumam.
	1.3. Pašreizējā situācija, problēmas un risinājumi

	10.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (IZM - 20.08.2024.)
Izglītības un zinātnes ministrijas iepriekšējā atzinumā bija iekļauts šāds iebildums: "Lūdzam anotācijā skaidrot, kādās jomās un kā tiek piemērotas mikrokvalifikācijas un vai tās tiešām ir atbilstošas papildspecialitātes kvalifikācijai (t.i. vai mikrokvalifikācija, kas visdrīzāk būtu kādu atsevišķu metožu apgūšana, tiešām dotu specialitātes kvalifikāciju, vai tā drīzāk ir apliecinājums par metodes apgūšanu)."
Likumprojekta Izziņā uz to nav sniegta atbilde, lūdzam to izvērtēt un atbildēt. 
 
Piedāvātā redakcija
-
	Ņemts vērā
Precizēta anotācija atbilstoši IZM atzinumā izteiktajam priekšlikumam.
Ministru kabineta 2024. gada 18. jūnija rīkojumā Nr. 502 "Par konceptuālo ziņojumu "Par augstākās izglītības institucionālo finansēšanu"" ir ietverts pasākums par valsts dibināto augstskolu iesaisti mikrokvalifikāciju izmēģinājuma projektā. Iepriekš minētā rīkojuma sadaļā "Mikrokravilfikāciju izmēģinājumprojekts" ir teikts, ka mikrokvalifikāciju ieviešana ir būtiska veselības aprūpes jomas profesiju specialitāšu un ārstniecisko un diagnostisko metožu apguvē. Veselības ministrija akceptē Izglītības un zinātnes ministrijas skaidrojumu un ņem vērā, ka mikrokvalifikācijas ir piemērotas ārstniecisko un diagnostisko metožu apguvē nevis apakšspecialitātes vai papildspecialitātes apguvē.
	1.3. Pašreizējā situācija, problēmas un risinājumi

	11.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt
	Priekšlikums (TM - 09.08.2024.)
Aicinām precīzāk identificēt ietekmi uz sabiedrības grupām. Skaidrot kā ietekmē to tiesības, pienākumus un veicamās darbības.
Piedāvātā redakcija
-
	Ņemts vērā
Papildināta anotācija atbilstoši TM atzinumā izteiktajam priekšlikumam.
	2.1. Sabiedrības grupas, kuras tiesiskais regulējums ietekmē, vai varētu ietekmēt



